pythainlp/thai_wikipedia_clean_20230101 huggingface dataset:
พระเจ้ามุนมู  เป็นกษัตริย์องค์ที่ 30 แห่งอาณาจักรชิลลา พระองค์มักจะถูกมองว่าเป็นกษัตริย์องค์แรกในยุคอาณาจักรรวมชิลลา พระเจ้ามุนมูเป็นพระราชโอรสของพระเจ้ามูยอล กษัตริย์องค์ที่ 29 และพระราชินีมุนมย็อง ซึ่งเป็นน้องสาวของจอมพลคิม ยูชิน ในรัชสมัยของพระราชบิดา พระองค์ดำรงตำแหน่งเป็นปาจินชัน ซึ่งรับผิดชอบกิจการทางทะเล และมีบทบาทสำคัญในการพัฒนาความสัมพันธ์ทางการทูตของราชอาณาจักรกับราชวงศ์ถังของจีน พระองค์มีพระนามเดิมว่า เจ้าชายบ็อพมิน และใช้พระนามว่า มุนมู เมื่อพระองค์สืบราชสันตติวงศ์ต่อจากพระราชบิดา หลังจากที่พระองค์สวรรคตแล้ว พระองค์ก็ได้รับพระสมัญญาว่าราชามังกร
รวมสามอาณาจักร.
พระเจ้ามุนมูขึ้นครองราชบัลลังก์ท่ามกลางความขัดแย้งอันยาวนานกับอาณาจักรแพ็กเจและอาณาจักรโคกูรยอ ไม่นานหลังจากที่นายพลคเยแบ็กและอาณาจักรแพ็กเจพ่ายแพ้ที่ซาบีกับนายพลคิม ยูชิน ซึ่งเป็นพระปิตุลา (ลุง) ฝ่ายพระราชมารดาของพระองค์ในปี ค.ศ. 660 ในการต่อสู้ ชิลลาได้รับความช่วยเหลืออย่างมากจากราชวงศ์ถัง
พระองค์พยายามเอาชนะอาณาจักรโคกูรยอมาครั้งหนึ่งแต่ล้มเหลวในปี ค.ศ. 661 ในที่สุดในปี ค.ศ. 667 พระองค์ก็สั่งโจมตีอีกครั้งซึ่งนำไปสู่การพ่ายแพ้และการล่มสลายของอาณาจักรโคกูรยอในปี ค.ศ. 668 หลังจากที่กลุ่มต่อต้านกลุ่มเล็ก ๆ ถูกกำจัดออกไป พระเจ้ามุนมูกลายเป็นกษัตริย์องค์แรกที่ได้เห็นคาบสมุทรเกาหลีรวมกันอย่างสมบูรณ์
Samguk Sagi
คำหลัก (ภาษาศาสตร์)
ในทางภาษาศาสตร์คลังข้อมูล คำหลัก หมายถึงคำหนึ่งที่ปรากฏในข้อความบ่อยครั้ง มากกว่าที่เราคาดหวังว่ามันจะเกิดขึ้นโดยบังเอิญ คำหลักคำนวณโดยการดำเนินการทดสอบทางสถิติ (เช่น loglinear) ซึ่งเปรียบเทียบความถี่ของคำในข้อความต่อความถี่ที่คาดว่าจะได้มาในคลังข้อมูลขนาดใหญ่ ซึ่งทำหน้าที่เป็นข้อมูลอ้างอิงสำหรับการใช้ภาษาทั่วไป
คำสำคัญ (อินเทอร์เน็ต)
คำหลัก
คำหลัก เป็นศัพท์บัญญัติของ keyword ในภาษาอังกฤษ อาจหมายถึง
ชาร์ทร์
ชาลง-ซอง-ชองปาญ
ซองลีส์, อวส
ซาร์ลาต์-ลา-คาเนดา
แซงต์-ดิซิเยร์
Woodstock School
แซงต์-เรมี-เดอ-โปรวองซ์
ปานามาซีตี
E-rulemaking
กฎหมายที่ต้องปฏิบัติฉบับอิเล็กทรอนิกส์ (Electronic rulemaking หรือที่รู้จักกันในชื่อ eRulemaking และ e-rulemaking) จะใช้เทคโนโลยีดิจิตอลโดยหน่วยงานราชการ โดยจะใช้ระเบียบของกฎหมายและกระบวนการตัดสินใจ
คณะวิจัยสหวิทยาการการใช้กฎหมายอิเล็กทรอนิกส์เกิดขึ้นจาก เงินทุนของ National Science Foundation ภายใต้การอุปถัมภ์ของ Digital Government Program มหาลัยฮาร์เวิร์ดเผยแพร่ รายงาน workshop ปี 2003 บนลู่ทางการวิจัยในอนาคตและมหาวิทยาลัยพิตส์เบิร์กเผยแพร่รายงานของผู้มี ส่วนได้ส่วนเสียในปี 2004 ประเมินอย่างกว้างขวางในหัวข้อ "อินเทอร์เน็ตเปลี่ยนแปลงทุกๆสิ่ง " ซึ่งเป็นวิทยานิพนธ์ของศาสตราจารย์ Stephen Johnson ในบทความทบทวนกฎหมายปี 1998
แซงต์-โล
โดมม์
ทรัวส์
ทีอาร์ที โซกุค
นีซ
บลัวส์
ปัวติเยร์
แรมโบ้ (รีบอร์น)
แรมโบ้  เป็นตัวละครจากการ์ตูนเรื่อง ครูพิเศษจอมป่วน รีบอร์น! พากย์เสียงภาษาญี่ปุ่นโดย จุนโกะ ทาเคอุจิ
เป็นนักฆ่าตัวจิ๋วเหมือนรีบอร์น เขามาจากแก๊งมาเฟียโบวีโน่( ในภาษาอิตาเลียน แปลว่าวัว จึงไม่แปลกใจว่าทำไมถึงมีเขาติดอยู่ด้วย) ถูกส่งให้มาสังหารรีบอร์น แต่ดันลืมภารกิจที่ตนทำ เลยต้องมาอยู่ด้วยกันกับสึนะและรีบอร์นซะงั้น เป็นคนนิสัยเอ๋อๆ แต่ก็พอเป็นที่พึ่งพาแก่สึนะได้ แรมโบที่เราเห็นนั้น เป็นเด็ก 5 ขวบ เมื่อเขาใช้ บาซูก้าทศวรรษจ่อยิงใส่ตัวเองทีไร เขาก็จะกลายเป็นหนุ่มหล่ออายุ 15 ทันที (แต่จะอยู่ร่างนี้ได้นานแค่ 5 นาที) แต่ในร่างหนุ่มนั้น ก็ทำเอาเบียงกี้เคยเกือบจะฆ่าเขา เพราะหน้าเขาดันไปเหมือน โรมิโอ แฟนเก่าของเธอนั่นเอง ภายหลังได้กลายมาเป็นผู้พิทักษ์อัสนีของวองโกเล่
เปรีเกอซ์
โพ, พิเรเน-ซาลองตีคส์
มงต์-เดอ-มาร์ซอง
กวาดาลาฮารา (เม็กซิโก)
กัวดาลาฆารา (ประเทศสเปน)
กัวดาลาฆารา  เป็นเมืองหลักของจังหวัดกัวดาลาฆาราในแคว้นกัสติยา-ลามันชา ประเทศสเปน ตั้งอยู่ห่างจากกรุงมาดริดไปทางตะวันออกเฉียงเหนือประมาณ 60 กิโลเมตร มีประชากร 83,609 คน (ค.ศ. 2008) ได้ถูกนำชื่อไปตั้งเป็นเมืองกัวดาลาฮารา รัฐฮาลิสโกในประเทศเม็กซิโก โดยนุญโญ เด กุซมัน ชาวเมืองกัวดาลาฆารา
กอร์โดบา (สเปน)
เมรีดา (สเปน)
มูแลงส์, อัลลีเยร์
มูแลงส์
กวาดาลาฮารา (สเปน)
มหาวิหารโนเทรอดามแห่งแรงส์
แรนส์
อุรัสยา เสปอร์บันด์
อุรัสยา เสปอร์บันด์ (เกิด 18 มีนาคม พ.ศ. 2536) ชื่อเล่น ญาญ่า เป็นนักแสดงและนางแบบชาวไทย เธอเริ่มต้นอาชีพด้วยการเป็นนางแบบตั้งแต่ปี 2551 หลังจากเซ็นสัญญาเป็นนักแสดงกับสถานีโทรทัศน์ไทยทีวีสีช่อง 3 เธอเริ่มมีชื่อเสียงหลังจากแสดงในละครเรื่อง "ดวงใจอัคนี" (2553) ซึ่งทำให้เธอได้รับรางวัลท็อปอวอร์ดและสยามดารา สตาร์ส อวอร์ดส์ สาขาดาวรุ่งหญิงยอดเยี่ยม และประสบความสำเร็จอย่างต่อเนื่องในละครที่ดัดแปลงจากนวนิยาย รวมถึง "เกมร้ายเกมรัก" (2554) และ "ธรณีนี่นี้ใครครอง" (2555) ที่แสดงร่วมกับณเดชน์ คูกิมิยะ จากนั้นเธอได้แสดงหลากหลายบทบาทและได้รับเสียงวิจารณ์ที่ดี เช่น "คลื่นชีวิต" (2560) ซึ่งทำให้เธอได้รับรางวัลโทรทัศน์ทองคำ สาขานักแสดงนำหญิงดีเด่น
อุรัสยา เสปอร์บันด์ เกิดวันที่ 18 มีนาคม พ.ศ. 2536 ที่เมืองพัทยา จังหวัดชลบุรี พ่อของเธอชื่อ ซิกู๊ด เป็นชาวนอร์เวย์ ทำงานเป็นที่ปรึกษาการลงทุนและนายหน้าในตลาดหลักทรัพย์ ส่วนแม่ของเธอ อุไร ทำงานเป็นแม่บ้าน อุรัสยาเป็นบุตรคนที่สองของครอบครัว มีพี่สาวหนึ่งคนชื่อ แคทลียา อายุมากกว่าเธอสามปี และมีพี่ชายชาวนอร์เวย์อีกสองคน ซึ่งเป็นลูกติดของซิกู๊ด
เมื่ออายุ 13 ปี อุรัสยาได้พบกับโมเดลลิ่งขณะกำลังเดินเล่นในสวนจตุจักร และถูกชักชวนไปทดสอบหน้ากล้องในงานโฆษณาชิ้นหนึ่ง ผลงานชิ้นแรกของเธอคือ การแสดงโฆษณาระงับกลิ่นกายของจีนียังแคร์โคโลญ และมีงานติดต่อเข้ามาเรื่อย ๆ แต่ก็ต้องหยุดชะงักเพราะการเดินทางระหว่างชลบุรีไปกรุงเทพค่อนข้างลำบาก ซึ่งทำให้เธอหายไปจากวงการช่วงหนึ่ง
ในปี 2551 อุรัสยาก็หวนกลับเข้าวงการอีกครั้งในฐานะนางแบบหน้าใหม่ด้วยการเข้าร่วมในโครงการเซนโมเดลเสิร์ช (Zen Model Search) จากคำชักชวนของสมบัษร ถิระสาโรช นักจัดงานอีเวนต์ในวงการแฟชัน เธอเดินแบบเป็นครั้งแรกในงานเซนแฟชันวีกที่ห้างสรรพสินค้าเซน รวมถึงมีผลงานการถ่ายนิตยสารและมิวสิกวิดีโอ เช่น "เด็กหลังห้อง" ของมิสเตอร์ดี และ "ต่อให้โลกหยุดหมุน" ของซีควินท์ ต่อมาครอบครัวให้การสนับสนุนอาชีพของเธอจึงย้ายไปอยู่กรุงเทพมหานคร
อุรัสยาเข้าศึกษาที่โรงเรียนนานาชาติเดอะรีเจนท์พัทยาตั้งแต่ พ.ศ. 2541–2552 หลังจากย้ายไปอยู่กรุงเทพมหานคร เธอเข้าศึกษาที่โรงเรียนบางกอกพัฒนา ก่อนสอบเทียบเข้าศึกษาต่อในระดับปริญญาตรี คณะอักษรศาสตร์ สาขาวิชาภาษาและวัฒนธรรม (หลักสูตรนานาชาติ) ที่จุฬาลงกรณ์มหาวิทยาลัย วิชาโทภาษาอิตาลี แต่ต่อมาย้ายเรียนในวิชาโทภาษาสเปน จวบจนสำเร็จการศึกษาในปี 2558
2551–2554 : เริ่มต้นอาชีพนักแสดง และประสบความสำเร็จ.
ในปี 2551 รูปภาพของเธอจากนิตยสาร "พลอยแกมเพชร" ฉบับที่ 391 เป็นที่ต้องตาต้องใจของทางช่อง 3 จนนำไปสู่การเซ็นสัญญาในฐานะนักแสดงกลุ่มพาวเวอร์ทรีรุ่นที่สอง เป็นระยะเวลา 3 ปี งานแสดงแรกของเธอเริ่มจากบทสมทบในละครเรื่อง "บ้านก้านมะยม" แสดงร่วมกับณัฐรัฐ โมริส เลอกรองและพัชรินทร์ ศรีวสุภิรมย์ ซึ่งใช้เวลาถ่ายทำนานกว่า 4 ปี แต่ไม่ได้ออกอากาศ ในปีเดียวกันนั้น อุรัสยาแสดงร่วมกับวริษฐ์ ทิพโกมุทในละครซิตคอมแนวตลกของทีวีธันเดอร์ในปี 2551 เรื่อง "เพื่อนซี้ล่องหน" ขณะที่ถ่ายทำละครเรื่องนี้ เธอพูดภาษาไทยได้เพียง 30% ด้วยความที่เข้าศึกษาในโรงเรียนนานาชาติมาตั้งแต่ยังเด็ก เพื่อนสนิทส่วนใหญ่จึงเป็นฝรั่งมากกว่าคนไทย เวลาคุยกับคุณพ่อก็ต้องใช้ภาษาอังกฤษหรือภาษานอร์เวย์เท่านั้น เพราะคุณพ่อพูดภาษาไทยไม่ได้ อุรัสยามองการแสดงของตนเองว่า "เล่นแข็งมาก พูดภาษาไทยก็ไม่ชัด" ด้วยเหตุนี้ทำให้เธอเริ่มเรียนภาษาไทยเพื่อทุ่มเทให้กับงานแสดง
ในปี 2553 อุรัสยาได้แสดงบทนำครั้งแรกในละครเรื่อง "กุหลาบไร้หนาม" ของอดุลย์ บุญบุตร ประกบกับเฌอมาลย์ บุญยศักดิ์และพัชฏะ นามปาน รับบทเป็นหญิงสาวที่มองโลกในแง่ดี แต่ถูกพี่สาวกลั่นแกล้งและพยายามแย่งทุกสิ่งทุกอย่าง แม้กระทั่งคนรัก อุรัสยามองว่า เธอรู้สึกกดดันและยังคงวิตกกังวลในการพูดและการแสดงอยู่ ในวันแรกที่เข้าฉาก เธอพูดตะกุกตะกักและพูดบทผิด ผลคือไม่ผ่านและต้องถ่ายซ้ำอีกรอบ และนั่นเป็นประสบการณ์ที่เธอไม่ชอบใจเลย เธอยังกล่าวว่าเธอ "รู้สึกกลัวทุกคน" อย่างไรก็ตาม เธอเลือกที่จะกระตือรือร้นมากขึ้น โดยการอ่านบทมากกว่า 10 รอบ และอัดเสียงพูดตัวเองแล้วฟังซ้ำไปมาเพื่อฟังว่าคำไหนที่พูดชัดหรือไม่ชัด และต้องได้อารมณ์ของตัวละคร ตามคำแนะนำของสาวิตรี สามิภักดิ์ ละครเรื่องนี้ประสบความสำเร็จและได้รับเสียงวิจารณ์ที่ดี ถูกเสนอชื่อเข้าชิงรางวัลคมชัดลึก อวอร์ดสาขาละครยอดเยี่ยม และอุรัสยาถูกมองว่าเป็นนางเอก "มาแรง" ชัชวาล พวงเดช จากหนังสือพิมพ์"สยามรัฐ"วิจารณ์ว่า "เป็นการแสดงที่แจ้งเกิด"ของเธอ ในปีเดียวกันนั้น เธอแสดงร่วมกับณเดชน์ คูกิมิยะในบทคนดูแลกิจการฟาร์มโคนมที่ไม่ถูกกันตั้งแต่เด็ก แต่ความบาดหมางก็เกิดเป็นความรักต้องห้ามระหว่างสองตระกูลที่ไม่ถูกกัน ในละครฉลองครบรอบ 40 ปี "4 หัวใจแห่งขุนเขา" เรื่อง "ดวงใจอัคนี" กลายเป็นละครที่ประสบความสำเร็จ และส่งให้เธอได้รับรางวัลท็อปอวอร์ดและสยามดารา สตาร์ส อวอร์ดส์ สาขาดาวรุ่งหญิงยอดเยี่ยม
ในปี 2554 อุรัสยาได้รับคัดเลือกแสดงในละครโลดโผนเรื่อง "ตะวันเดือด" ของฉัตรชัย เปล่งพานิช กำกับโดย อรรถพร ธีมากร ในละครอุรัสยารับบทเป็นลูกสาวเจ้าของไร่ที่ต้องแบกรับภาระของพ่อเอาไว้ ในการปกป้องสายแร่พลอยจากกลุ่มโจร ละครประสบความสำเร็จอย่างสูง ถูกเสนอชื่อเข้าชิงรางวัลนาฏราช ถึง 7 สาขา และได้เข้าชิงรางวัลโทรทัศน์ทองคำถึง 4 สาขา และอีก 5 สาขาจากคมชัดลึก อวอร์ด อุรัสยาถูกเสนอชื่อเข้าชิงรางวัลนาฏราช สาขานักแสดงนำหญิงยอดเยี่ยม แต่พ่ายให้กับอารยา เอ ฮาร์เก็ตจากละครเรื่อง "ดอกส้มสีทอง"
หลังจากเรื่อง "ตะวันเดือด" ก็ได้แสดงร่วมกับณเดชน์ คูกิมิยะในละครโรแมนติกดราม่าเรื่อง "เกมร้ายเกมรัก" ออกอากาศเมื่อวันที่ 28 ตุลาคม 2554 โดยเธอรับบทเป็นหญิงสาวที่สูญเสียความทรงจำ ละครเรื่องนี้ประสบความสำเร็จถึงแม้จะมีอุทกภัยในประเทศไทย และถือเป็นละครที่ได้รับความนิยมสูงที่สุดจากการสำรวจของเอแบคโพล สำหรับการแสดงในละครเรื่องนี้ เธอได้รับการเสนอชื่อเข้าชิงรางวัลโทรทัศน์ทองคำ รางวัลเมขลา และสยามดารา สตาร์ส อวอร์ดส์ สาขานักแสดงนำหญิงยอดเยี่ยม หลังจบละครเธอได้เป็นพรีเซ็นเตอร์สินค้าจำนวนมาก จนได้รับขนานนามว่าเป็น "เจ้าแม่พรีเซ็นเตอร์" จากรายได้ 65 ล้านบาท เว็บไซต์สนุกดอตคอม จัดอันดับให้เธออยู่ในอันดับที่สองในหัวข้อ "ดาราสุดฮอตเจ้าพ่อเจ้าแม่พรีเซนเตอร์" ประจำปี 2554 และนิตยสาร "โพสซิชันนิง" จัดให้เธอเป็น "แบรนด์แอมบาสเดอร์ที่มาแรงที่สุดในช่วงไตรมาสที่สอง" ในปี 2555
2555–2560 : "ดาวเรือง" และเสียงวิจารณ์.
ในปี 2555 อุรัสยาได้แสดงคู่กับณเดชน์ คูกิมิยะในละครเรื่อง "ธรณีนี่นี้ใครครอง" สร้างมาจากนวนิยายของกาญจนา นาคนันทน์ ละครเรื่องนี้ได้รับเสียงวิจารณ์ทั้งบวกและลบปนกัน ส่วนคำวิจารณ์การแสดง ปิยนุช รัตนานุกูล จากหนังสือพิมพ์ "กรุงเทพธุรกิจ" วิจารณ์ว่า "ได้เผยถึงความหลากอารมณ์ มีหลายอย่างปน ๆ กันอยู่ แล้วปล่อยออกมาแบบกระตุ้นการรับรู้" (sensory stimulus) การแสดงจากละครเรื่องนี้ทำให้เธอได้รับรางวัลเมขลาสาขาผู้แสดงนำหญิงดีเด่น และได้รับการเสนอชื่อเข้าชิงรางวัลท็อปอวอร์ดในสาขานักแสดงนำหญิงยอดเยี่ยม ในเดือนเมษายน พ.ศ. 2555 เธอได้ให้เสียงพากย์เป็น ฮีโร่สีชมพู ในการ์ตูนแอนิเมชันแนวครอบครัวเรื่อง "ซุปเปอร์ฮีโร่ หล่อช่วยได้" ในเดือนพฤศจิกายน 2555 เธอแสดงมิวสิกวิดีโอเพลง "มายแบดแฮบิต" ของชินวุฒ อินทรคูสิน
หลังจากเรื่อง "ธรณีนี่นี้ใครครอง" ก็ได้แสดงร่วมกับอธิชาติ ชุมนานนท์และศรราม เทพพิทักษ์ ในละครเรื่อง "มายาตวัน" หนึ่งในละครซีรีส์ชุด "3 ทหารเสือสาว" เธอรับบทเป็นนักข่าวสายบันเทิงที่พยายามขอสัมภาษณ์อดีตดาราชื่อดังที่เกลียดนักข่าว ในปีเดียวกัน อุรัสยาแสดงในละครตลกเรื่อง "ดาวเรือง" คู่กับทฤษฎี สหวงษ์ ในละครเธอรับบทเป็นดาวเรือง สาวห้าวประจำหมู่บ้านที่ชอบกลั่นแกล้งคนอื่น สำหรับบทนี้ อุรัสยาถูกวิจารณ์จากผู้ชมว่าเธอไม่เหมาะสมกับบทดังกล่าวเพราะภาพลักษณ์ที่ดูเป็นเด็กฝรั่งและผู้ชมบางคนยังติดตากับละครเวอร์ชันก่อนเมื่อปี 2539 ที่นำแสดงโดยจอนนี่ แอนโฟเน่และสิริยากร พุกกะเวส แต่กฤษณ์ ศุกระมงคล ผู้กำกับแย้งว่า "น้องเหมาะที่สุดทั้งจากความแรงและความเป็นตัวเอง" ส่วนภาพลักษณ์ที่ดูเป็นเด็กฝรั่ง เขากล่าวว่า "มันดูท้าทาย เป็นจุดที่จะสนุก" และรู้สึกพอใจกับการแสดงของเธอ อุรัสยายังให้สัมภาษณ์ว่า เธอต้องไปเรียนการแสดงเพิ่มเติม ในช่วงแรก ๆ เธอมีอาการเครียดเพราะหาคาแรกเตอร์ตัวเองไม่เจอ ด้วยความที่เป็นบทไกลตัวและภาษาของคนต่างจังหวัด หลังจากละครออกอากาศก็ได้กระแสตอบรับที่ดี โดยมีเรตติงเฉลี่ยร้อยละ 8.66 ซึ่งมากเป็นอันดับ 6 ของช่องสามในปีนั้น ส่วนคำวิจารณ์ สำนักข่าวอิศราเขียนว่า "เป็นละครสะท้อนสังคมไทยในปัจจุบัน หลายคำพูดล้วนถูกรังสรรค์และหยิบยกขึ้นถ่ายทอดเพื่อหวังให้คนไทยได้ฉุกคิด"
จากการประสบความสำเร็จของการ์ตูนแอนิเมชัน "ซุปเปอร์ฮีโร่ หล่อช่วยได้" ทำให้เธอได้กลับมาพากย์เสียงต่อในภาคเริ่มต้นใหม่ "ซุปเปอร์ฮีโร่ สวยช่วยได้ ซีซั่น 2" ร่วมกับคิมเบอร์ลี แอน เทียมศิริและราศรี บาเล็นซิเอก้า ออกอากาศเดือนตุลาคม ปีถัดมาเธอแสดงร่วมกับณเดชน์ คูกิมิยะ, มาริโอ้ เมาเร่อ และณฐพร เตมีรักษ์ในละครชุด "ไรซิงซัน" เรื่อง "รอยฝันตะวันเดือด" ออกอากาศครั้งแรกเมื่อวันที่ 21 สิงหาคม 2557 เป็นเรื่องราวความรักที่มีฉากหลังเป็นประเทศญี่ปุ่น ละครไม่ประสบความสำเร็จเท่าที่ควร ซีรีส์ชุดนี้ได้รับเสียงวิจารณ์ทั้งดีและไม่ดี และถูกวิพากษ์วิจารณ์ว่าเป็น "ละครตลกสำหรับคนที่รู้จักญี่ปุ่น" แต่ถึงกระนั้นซีรีส์ชุดนี้ยังได้รับรางวัลละครยอดเยี่ยมแห่งปีจากสถานทูตและการท่องเที่ยวประเทศญี่ปุ่น
ในปี 2558 อุรัสยาแสดงในละครของธิติมา สังขพิทักษ์ ร่วมกับ จิรายุ ตั้งศรีสุข เรื่อง "หนึ่งในทรวง" เป็นละครย้อนยุคกลับไปในปี 2473 โดยอุรัสยารับบทเป็นหญิงสาวที่ปากแข็งในเรื่องความรัก ในปี 2560 อุรัสยาได้แสดงคู่กับปริญ สุภารัตน์ในละครเรื่อง "คลื่นชีวิต" กำกับโดยอำไพพร จิตต์ไม่งง ได้รับบทบาทเป็นจีราวัจน์ นักแสดงดาวรุ่งที่มีปมชีวิต ละครประสบความสำเร็จ ทำเรตติงได้เฉลี่ย 5.97 ซึ่งมากที่สุดของช่องสามในปี 2560 อุรัสยาได้รับคำวิจารณ์ตอบรับที่ดี เอเอสทีวีผู้จัดการ วิจารณ์ว่า "ไม่หลงเหลือคราบไคลของนางเอกที่น่ารัก สิ่งที่ทุกคนมองเห็นคือ รัศมีการแสดงของเธอที่นับวันก็ยิ่งเปล่งประกาย" เว็บสนุกดอตคอมพูดถึงการรับบทเป็นจีราวัจน์ว่า "แสดงได้ทรงพลัง สีหน้าท่าทางทำให้คนเชื่อว่าเป็นตัวละครนี้จริง ๆ" อุรัสยาได้รับรางวัลโทรทัศน์ทองคำ เป็นครั้งแรกในสาขานักแสดงนำหญิงดีเด่น และถูกเสนอชื่อเข้าชิงรางวัลไนน์เอ็นเตอร์เทน อวอร์ดส์ สาขานักแสดงหญิงแห่งปี จากการแสดงละครเรื่องนี้
เดือนมีนาคม ปีเดียวกัน เธอได้ร่วมงานกับแร็ปเปอร์ ปริญญา อินทชัย สมาชิกวงไทยเทเนี่ยม ร้องเพลง "เมกอิตแฮปเพน" (Make it happen) สำหรับประกอบโฆษณา เมย์เบลลีน เพลงเป็นแนวฮิปฮอปผสมอิเล็กทรอเฮาส์ซึ่งโปรดิวเซอร์โดยยัวร์บอยทีเจ เพลงได้รับการตอบรับที่ดี โดยขึ้นสูงสุดอันดับที่ 1 บนไอทูนส์ของประเทศไทย และได้รับรางวัลยูทูบเดย์สาขาสุดยอดโฆษณาที่คนไทยชมมากที่สุด ในปีเดียวกัน อุรัสยาแสดงในละครรัก-ตลกเรื่อง "เล่ห์ลับสลับร่าง" ดัดแปลงมาจากนวนิยายในชื่อเดียวกันของนรอินทร์เมื่อปี 2545 กำกับโดยกฤษณ์ ศุกระมงคล
2561–ปัจจุบัน : "น้องพี่ที่รัก" และหลังจากนั้น.
อุรัสยาแสดงภาพยนตร์เรื่องแรกใน "น้อง.พี่.ที่รัก" ออกฉายในเดือนพฤษภาคม 2561 เป็นภาพยนตร์ครอบครัวที่เล่าถึงความสัมพันธ์ของพี่น้องที่ไม่ถูกกัน ภาพยนตร์ประสบความสำเร็จเชิงพาณิชย์และเป็นภาพยนตร์ไทยที่ทำรายได้สูงสุดของปี 2561 ที่อันดับสอง การแสดงของอุรัสยาได้รับเสียงชื่นชม หนังสือพิมพ์"โพสต์ทูเดย์" เขียนว่า "บทอารมณ์ที่ส่งออกมาไม่ติดขัดอะไรเลย" ขณะที่ "บูมแชนแนล" มองว่าการแสดงของเธอนั้น "สะกดคนดูอยู่และรู้สึกร่วมไปกับการแสดงได้จนจบเรื่อง" อุรัสยาได้รับรางวัลภาพยนตร์แห่งชาติ สุพรรณหงส์ และรางวัลสมาคมผู้กำกับภาพยนตร์ไทยเป็นครั้งแรก ในสาขานักแสดงนำหญิงยอดเยี่ยม และยังได้รับการเสนอชื่อเข้าชิงรางวัลภาพยนตร์ไทย ชมรมวิจารณ์บันเทิง และรางวัลสตาร์พิกส์ไทยฟิล์มอะวอดส์ ในเดือนตุลาคม อุรัสยารับบทนำในภาพยนตร์เรื่อง "นาคี ๒" กำกับโดยพงษ์พัฒน์ วชิรบรรจง เป็นภาคต่อของละครเรื่อง "นาคี" ที่ออกอากาศทางช่อง 3 เมื่อปี 2559 โดยรับบทเป็นหญิงสาวที่เติบโตมาพร้อมกับความเชื่อและศรัทธาต่อเจ้าแม่นาคี ภาพยนตร์ทำรายได้ 73 ล้านบาทในสัปดาห์เปิดตัว และทำรายได้รวม 417 ล้านบาททั่วประเทศ กลายเป็นภาพยนตร์ที่ทำรายได้สูงสุดตลอดกาลในประเทศไทยที่อันดับ 10 ในปี 2562 อุรัสยาแสดงในละครเรื่อง "กลิ่นกาสะลอง" รับบทตัวละคร 4 ตัวละคร ทั้งบทข้ามชาติ และฝาแฝด "เดอะสแตนดาร์ด" วิจารณ์การแสดงว่า "แม้จะรับบทหนักทั้งหมด 4 บท แต่เธอก็สามารถถ่ายทอดอารมณ์และแยกความเป็นตัวละครนั้น ๆ ออกมาได้อย่างชัดเจน จนคนดูเชื่อว่าเธอแสดงเป็นคนละคนจริง ๆ" บทบาทนี้ทำให้อุรัสยาได้รับการเสนอชื่อเข้าชิงรางวัลมากมาย รวมถึงรางวัลโทรทัศน์ทองคำ, คมชัดลึก อวอร์ด และรางวัลนาฏราช สาขานักแสดงนำหญิงยอดเยี่ยม
ในปี 2564 อุรัสยาพากย์เสียงเป็นรายา ฉบับภาษาไทย ในภาพยนตร์แอนิเมชันเรื่อง "รายากับมังกรตัวสุดท้าย" ปีถัดมา อุรัสยาได้แสดงร่วมกับณัฏฐ์ กิจจริต ในภาพยนตร์เรื่อง "เร็วโหด..เหมือนโกรธเธอ" กำกับโดยนวพล ธำรงรัตนฤทธิ์ ออกฉายในเดือนเมษายน 2565 ภาพยนตร์ไม่ประสบความสำเร็จด้านรายได้ และได้รับคำวิจารณ์แบบคละกัน หนังสือพิมพ์ "แนวหน้า" ตำหนิภาพยนตร์โดยเฉพาะการดำเนินเรื่องผ่านกีฬาสแต็กที่ค่อนข้างน่าเบื่อ แต่ชื่นชมการแสดงของอุรัสยา โดยกล่าวว่า "เล่นนิ่ง ๆ เล่นเรื่อย ๆ แทบจะเป็นคนเดียวที่เด่นด้วยตัวเอง โดยไม่ต้องมาเป็นทีม" เช่นเดียวกับ วาดฝัน คุณาวงศ์ จาก "เวิร์คพอยท์ทูเดย์" ที่เขียนไว้ว่า "เป็นการแสดงที่ดีที่สุดของเธอ" ในงานเทศกาลภาพยนตร์เอเชียนิวยอร์ก ครั้งที่ 21 อุรัสยาได้รับรางวัลดาวรุ่ง จากการแสดงภาพยนตร์เรื่องนี้ ในปีเดียวกัน เธอยังแสดงละครเรื่อง "คือเธอ" ที่สามารถทำเรตติงได้เฉลี่ย 3.05 ซึ่งมากที่สุดของช่องสามในปีนั้น และรับบทเป็นวิศวกรด้านอุทกวิทยา ในละครชุด "" ซึ่งดัดแปลงจากปฏิบัติการค้นหาและกู้ภัยถ้ำหลวง ออกฉายในเดือนกันยายนทางเน็ตฟลิกซ์
อุรัสยาสามารถพูดภาษาฝรั่งเศสและภาษาสเปนระดับพื้นฐานได้ รวมทั้งสามารถเล่นเปียโนและไวโอลินได้ระดับหนึ่ง และยังชื่นชอบการขี่ม้าตั้งแต่อายุราว 7 ปี เธอเคยเข้าร่วมการแข่งขันที่ฮอร์สชูพอยต์อยู่หลายครา ด้วยความชื่นชอบนี้เธอจึงชอบสะสมตุ๊กตามายลิตเติลโพนีด้วย
ในเวลาว่าง อุรัสยาเป็นหนอนหนังสือ เธอชื่นชอบงานเขียนของเม็ก แคบอต, นิโคลัส สปากส์, โซฟี คินเซลลา และเซซีเลีย อะเฮิร์น ส่วนแนววรรณกรรมที่ชื่นชอบคือ นวนิยายอิงประวัติศาสตร์โรมานซ์ เธอยังชอบอ่านหนังสือ "สาวทรงเสน่ห์" ของเจน ออสเตน และ "ลิขิตรักต่างมิติ" ของอะเฮิร์น
ความสัมพันธ์ของอุรัสยากับณเดชน์ คูกิมิยะ ได้รับความสนใจจากสื่อมวลชนนับตั้งแต่ละครเรื่อง "ดวงใจอัคนี" (2553) และยังได้แสดงละครและภาพยนตร์ร่วมกันอีกหลายเรื่อง โดยสื่อต่างคาดการณ์ความสัมพันธ์ของพวกเขา แต่ทั้งคู่ปฏิเสธมาโดยตลอด จากนั้นในปี 2560 อุรัสยากล่าวว่าเธอไม่ต้องการระบุความสัมพันธ์และยินดีหากสื่อจะเรียกทั้งคู่ว่าแฟน
เมืองปาร์มา
โรคามาดูร์
อองเทรอโวซ์
ออร์เลอองส์
การล้อมออร์เลอองส์
อาเมียงส์
ลีลล์
มาร์เซย์
อินโดจีน (วงดนตรี)
อินโดจีน  เป็นวงดนตรีร็อค และ นิวเวฟ จากฝรั่งเศส โดยวงก่อตั้งเมื่อ ปี 1981 เป็นวงดนตรีที่ประสบความสำเร็จเป็นอย่างมาก ในฝรั่งเศสในช่วงปี 1980 รวมทั้งประสบความสำเร็จในยุโรปและละตินอเมริกา โดยเพลงที่ประสบความสำเร็จคือ L' Aventurier และ Canary Bay และก็กวาดรางวัลมาได้มากมาย แต่ก็ยังไม่ประสบความความสำเร็จเท่าไร แต่ก็ยังกลับมาทำอัลบั้ม Paradize ในปี 2002 เป็นวงที่มียอดขาย กว่า 10 ล้านชุด และซิงเกิ้ลของพวกเขาก็ขายได้มากที่สุดใน ฝรั่งเศส
ยุค 1980.
อินโดจีน   ตั้งขึ้นเมื่อปี 1981 โดยชายหนุ่มชาวฝรั่งเศส 2 คน คือ นิโคลัส ซีคลิส และ โดมินิค นิโคลัส ที่ กรุงปารีส จากนั้นก็มีสามชิกเพิ่ม มาอีก 1 คนคือ ดิมิทรี โบเดียนสกี้ ซึ่งเป็นญาติของเพื่อน นิโคลัส
พวกเขาเปิดคอนเสิร์ตครั้งแรกที่ Le Rose Bonbon ร้านกาแฟในกรุงปารีสเมื่อ 29 กันยายน 1981 ซึ่งเป็นการเปิดตัวสั้นเพื่อเซ็นสัญญากับทางค่าย อย่างเป็นทางการ ซิงเกิ้ลแรกของพวกเขาใน พฤศจิกายน ปี 1981 Dizzidence Politik และ Francoise ซึ่งมีคนให้ความสนใจกับเพลง สองเพลงนี้มาก จนทำให้พี่ชายฝาแฝด สเตฟาน ซีคลีส ได้ร่วมเข้าวงแล้วออกอัลบั้มที่ชื่อว่า L'Aventurier ซึ่งอัลบั้มนี้ขายไปได้กว่า 250,000 ชุด ซึ่งทำให้กระแสเพลง นิวเวฟ ดังมากในฝรั่งเศส
ในปี 1983, อินโดจีนเปิดตัวอัลบั้มชุดที่สองคือ Le Péril Jaune ("Yellow Peril") ซึ่งขายได้กว่า 225,000 ชุด อินโดจีนได้เข้าสู่การเป็นผู้นำของวงการเพลงฝรั่งเศส ในปี 1984 พวกเขาได้ออกทัวร์ทั่ว ฝรั่งเศส และแถบสแกนดิเวียน ซึ่งพวกเขาได้ประสบความสำเร็จใน สแกนดิเนเวียน ซึ่งประสบความสำเร็จมากที่สุด สวีเดน
โดยปี 1985 พวกเขาประสบความสำเร็จเป็นอย่างมากในการออกเพลง 3 เพลง ซึ่งก็คือ"sexe 3e"(" เพศที่สาม ")," Canary Bay (คานารีเบย์)"และ "3 Nuits Par Semaine" ซึ่งก็เป็นอัลบั้มที่สามของพวกเขาโดยขายได้ 750,000 ชุดใน ยุโรป
ในปี 1986 เพื่อฉลองครบรอบปีที่ห้าของวง พวกเขาจึงตัดสินใจที่จะปล่อยบันทึกการแสดงสดคอนเสิร์ตที่ซีนิทในกรุงปารีส
อัลบั้มที่สี่ของพวกเขา, 7000 Danses ผลิตโดยโจ แกรสแมน, ได้เปิดตัวในปี 1987 ได้ขายไป 320,000 ชุดซึ่งทำให้อัลบั้มประสบความสำเร็จ 7000 Danses ยังได้เปิดตัวท่ามกลางการทะเลาะโต้เถียงอันเนื่องมาจาก นักวิจารณ์ได้อ้างว่าอินโดจีนได้ไปลอกวงจากอังกฤษที่ชื่อว่า Cure
ในเดือนมีนาคมปี 1988 อินโดจีนเริ่มทัวร์โลก คือได้ไป มอนทรีออล แคนาดา และ ลิมา เปรู
ยุค 1990.
ได้ออกสตูดิโออัลบั้มที่ 5 ของพวกเขาที่ชื่อว่า Le Baiser ได้เปิดตัวในช่วงปี 1990 แต่แฟนๆเพลงก็รู้สึก ตกใจเมื่อมีสมาชิกในวงได้ลาออก ซึ่งนั้นก็คือ ดิมิทรี โบเดียนสกี้ ซึ่งได้ตัดสินใจออกจากวงเมื่อปี 1990 ในปี 1991 ได้เปิดอัลบั้มพิเศษ ฉลองครบรอบ 10 ปี Le Birthday Album ซึ่งเป็นนำซิงเกิ้ลเพลงมาใส่ในอัลบั้มนี้ด้วย ซึ่งก็คือ "La Guerre Est Finie"("War Is Over") ซึ่งอัลบั้มนี้ได้เปิดตัวเพียงครั้งเดียว ก็ขายได้กว่า 600,000 ชุด ในยุโรป แต่ก็ไม่ค่อยนำมาเปิดในสถานีวิทยุก็เพราะ เป็นช่วงเริ่มต้นของสงครามอ่าวเปอร์เซีย
Un jour Dans Notre Vie สตูดิโออัลบั้มที่หกของพวกเขาได้เปิดตัวในปี 1993 แต่ก็ไม่ประสบความสำเร็จ เนื่องจากเศรษฐกิจไม่ดี
วันที่ 27 กุมภาพันธ์ 1999 สเตฟาน ซีคลีส มือกีต้าร์คีย์บอร์ดและแฝดคู่พี่ชายของนิโคล่าได้เสียชีวิต ในวัย 39 ปีซึ่ง สาเหตุเกิดมาจาก เชื้อไวรัสตับอักเสบ ก่อนตายเขาขอให้วงนี้อยู่ต่อ
ยุค 2000.
ในปี 2000 พวกเขาได้นำเอาอัลบั้ม Paradize ซึ่งสามารถขายได้ถึง 1,000,000 ชุด ซึ่งเพลง "J'ai demandé à la lune" ได้ติดอันดับ Chart เพลงด้วย
ในเดือนธันวาคมปี 2005 อินโดจีนกลับมาพร้อมด้วย Alice &amp; June ซึ่งไดร่วมกันกับวง Placebo ใน วันที่ 6 และ 7 มิถุนายน 2006 พวกเขาได้จัดคอนเสิร์ตในฮานอยโอเปร่าเฮาส์ เพื่อเฉลิมฉลองครบรอบปีที่ 25
มงต์เปอลีเยร์
โปรแวงส์
เบแนค-เอต์-คาเซอแนค
โอทุง
การละเมิดลิขสิทธิ์
การละเมิดลิขสิทธิ์ หมายถึงการนำผลงานของผู้อื่นมาใช้ เผยแพร่ ดัดแปลง ทำซ้ำ โดยผู้เป็นเจ้าของผลงานไม่อนุญาตหรือไม่ได้รับทราบ ปกติแล้วผลงานใดๆ อาทิ สิ่งประดิษฐ์ วรรณกรรม ศิลปกรรม ฯลฯ เป็นกรรมสิทธิ์และลิขสิทธิ์ของผู้สร้างสรรค์โดยปริยาย การนำผลงานมาใช้อาจมีเงื่อนไขบางประการเรียกว่าสัญญาอนุญาต ซึ่งกำหนดโดยเจ้าของผลงานหรือกำหนดตามกฎหมาย เมื่อไม่ทำตามเงื่อนไขจึงละเมิดลิขสิทธิ์
สนธิสัญญาระหว่างประเทศที่มีจุดประสงค์มุ่งให้ความคุ้มครองในเรื่องลิขสิทธิ์ และป้องกันการละเมิดลิขสิทธิ์ เช่น สนธิสัญญากรุงแบร์น (Berne three-step test) สนธิสัญญาลิขสิทธิ์ (WIPO Copyright Treaty) และสนธิสัญญาการแสดงและสิ่งบันทึกเสียง (WIPO Performances and Phonograms Treaty)
นอกจากสนธิสัญญาแล้ว ยังมีองค์กรที่ให้การคุ้มครองเพื่อป้องกันการละเมิดลิขสิทธิ์ เช่น องค์การการค้าโลก (World Trade Organization: WTO) และกรมทรัพย์สินทางปัญญา
เดอะ ทีนเอเจอร์ส (วงดนตรีฝรั่งเศส)
Free ware
Share ware
Commercial ware
เดอะ ทีนเอเจอร์ส (วงดนตรี)
เดอะทีนเอเจอร์ส
เดอะทีนเอเจอร์ส  เป็นวงดนตรีอเมริกันหลายเชื้อชาติ แนวเพลงดู-ว็อป มักได้รับการพูดถึงว่าเป็นหนึ่งในผู้ประสบความสำเร็จของวงการร็อกในช่วงแรก มีผลงานเพลงที่โด่งดังจากการร้องของนักร้องวัยรุ่นที่ชื่อ แฟรงกี ไลมอน ในฐานะนักร้องนำ และยังได้รับการขนานนามว่าเป็น วงร็อกวัยรุ่นวงแรกของทั้งหมด
คำหลัก (การเขียนโปรแกรม)
ในการเขียนโปรแกรมคอมพิวเตอร์ คำหลัก คือคำหรือตัวระบุที่มีความหมายเฉพาะสำหรับภาษาโปรแกรมหนึ่ง ๆ ความหมายและสัญกรณ์ของคำหลักทำให้เกิดความแตกต่างอย่างสิ้นเชิงระหว่างภาษาหนึ่งกับภาษาหนึ่ง
ในหลายภาษาที่มีภาวะแวดล้อมคล้ายกัน อย่างเช่นภาษาซีกับภาษาซีพลัสพลัส คำหลักถือว่าเป็นคำสงวนที่ระบุรูปแบบวากยสัมพันธ์ คำต่าง ๆ ใช้สำหรับโครงสร้างการควบคุมการทำงานของโปรแกรม ตัวอย่างเช่น codice_1, codice_2, codice_3 เหล่านี้เป็นคำหลัก และในภาษาเช่นนี้ คำหลักไม่สามารถนำมาใช้ตั้งชื่อตัวแปรหรือฟังก์ชันได้ แต่ในทางตรงข้าม มีบางภาษาอย่างเช่นโพสต์สคริปต์เปิดเสรีต่อแนวคิดดังกล่าว ซึ่งอนุญาตให้คำหลักอันเป็นแกนของภาษา สามารถถูกนิยามขึ้นใหม่เพื่อจุดประสงค์เฉพาะอย่าง
ในภาษาคอมมอนลิสป์ คำว่า "คำหลัก" ถือเป็นสัญลักษณ์หรือตัวระบุชนิดพิเศษ ในขณะที่สัญลักษณ์ปกติใช้เป็นตัวแปรหรือฟังก์ชัน คำหลักไม่เหมือนสัญลักษณ์อื่นตรงที่สามารถโควตตัวเองได้ และสามารถประเมินค่าของตัวเองได้ คำหลักปกติใช้กำกับชื่อให้อาร์กิวเมนต์ในฟังก์ชัน และใช้เป็นตัวแทนค่าเชิงสัญลักษณ์
ภาษาต่าง ๆ แตกต่างกันในสิ่งที่ใช้เป็นคำหลักหรือรูทีนไลบรารี ตัวอย่างเช่น บางภาษากำหนดให้การดำเนินการรับเข้า/ส่งออกเป็นคำหลัก ในขณะที่บางภาษากำหนดให้การดำเนินการเดียวกันเป็นรูทีนไลบรารี อาทิ คำสั่งการแสดงผลบนจอภาพ ภาษาไพทอน (รุ่นก่อน 3.0) และภาษาเบสิก กำหนดให้ codice_4 เป็นคำหลัก ในทางกลับกันภาษาซีและภาษาลิสป์ codice_5 และ codice_6 เป็นรูทีนไลบรารี ไม่ใช่คำหลัก
โดยปกติเมื่อโปรแกรมเมอร์พยายามใช้คำหลักเป็นชื่อตัวแปรหรือฟังก์ชัน การแปลโปรแกรมจะเกิดความผิดพลาด คำหลักต่าง ๆ มีการเน้นสีโดยอัตโนมัติในโปรแกรมแก้ไขสมัยใหม่ เพื่อให้โปรแกรมเมอร์ทราบว่าคำเหล่านี้เป็นคำหลัก
ในภาษาที่มีแมโครและการประเมินค่าล่าช้า (lazy evaluation) โครงสร้างการควบคุมการทำงานอาทิ codice_1 สามารถทำให้เกิดผลได้ด้วยแมโครหรือฟังก์ชัน แต่ในภาษาที่ไม่มีคุณลักษณะดังกล่าว พวกมันจะเป็นเพียงคำหลักธรรมดา
รูทคิท
แคว้นปัวตู-ชารองต์
แคว้นฟรองช์-กงเต
แคว้นโอต-นอร์มองดี
แคว้นบาส-นอร์มองดี
แคว้นชองปาญ-อาร์แดน
แคว้นซองตร์
แคว้นลีมูแซง
แคว้นอีล-เดอ-ฟรองซ์
แคว้นบาส-นอร์ม็องดี
แคว้นลอร์แรน
แคว้นลองเกอด็อก-รูซียง
แคว้นมีดี-พีเรเนส์
แคว้นเปอีส์ เดอ ลา ลัวร์
แคว้นอัลซาส
แคว้นนอร์ด-ปาส์-เดอ-กาเลส์
แคว้นโปรวองซ์-อัลป์-โกต ดาซูร์
อองชู
จังหวัดชองปาญ
อาณาจักรเคานท์แห่งชองปาญ
อาณาจักรดยุคแห่งลอร์แรน
โปรวองซ์
ราชวงศ์อองชู
โครงกระดูกภายใน
โครงกระดูกภายใน  เป็นโครงร่างแข็งภายในที่ทำหน้าที่ค้ำจุนร่างกาย และเป็นที่ยึดเกาะของกล้ามเนื้อเพื่อใช้ในการเคลื่อนที่
การซื้อขายทางอินเตอร์เน็ต
พาณิชย์อิเล็กทรอนิกส์
องค์ความรู้
องค์ความรู้  หมายถึงความรู้ที่อยู่ในศาสตร์ ได้แก่ ความคิดรวบยอด หลักการ วิธีการ ที่อยู่ในตำรา อยู่ในห้องสมุด ซึ่งอยู่ภายนอกตัวบุคคล ที่สั่งสมกันมาเพื่อให้คนรุ่นหลังได้เรียนรู้ โครงสร้างความรู้ หมายถึง ความรู้ที่อยู่ภายในตัวบุคคล ที่เกิดจากการเรียนรู้ของบุคคลนั้นๆ ซึ่งไม่ได้ลอกเลียนมาจากองค์ความรู้ แต่ผู้เรียนต้องสร้างขึ้นมาด้วยตนเอง เป็นความรู้ที่เกิดขึ้นใหม่ เมื่อพัฒนาโครงสร้างความรู้ต่อไปก็สามารถสร้างผลงานเป็นองค์ความรู้ให้คนอื่นค้นคว้าได้
องค์ความรู้ เป็นความรู้ที่เกิดขึ้นต่อเรื่องใดเรื่องหนึ่ง ซึ่งอาจเกิดขึ้นจากการถ่ายทอดจากประสบการณ์ หรือ จากการวิเคราะห์และสังเคราะห์ข้อมูล โดยความรู้เกิดขึ้นนั้นผู้รับสามารถนำไปใช้ได้โดยตรง หรือสามารถนำมาปรับใช้ได้ เพื่อให้เหมาะกับสถานการณ์หรืองานที่กระทำอยู่เป็นความรู้ที่เกิดขึ้นต่อเรื่องใดเรื่องหนึ่ง โดยความรู้ที่เกิดขึ้นนั้นผู้รับสามารถนำไปใช้ในลักษณะต่าง ๆ ได้
ประเภทขององค์ความรู้.
แบ่งได้ เป็น 2 ประเภท ดังนี้
การจัดการองค์ความรู้.
การจัดการองค์ความรู้ คือ การรวบรวมองค์ความรู้ที่มีอยู่ ซึ่งกระจัดกระจายอยู่ในตัวบุคคลหรือเอกสาร มาพัฒนาให้เป็นระบบ เพื่อให้ทุกคนสามารถเข้าถึงความรู้ และพัฒนาตนเองให้เป็นผู้รู้ รวมทั้งปฏิบัติงานได้อย่างมีประสิทธิภาพ อันจะส่งผลให้องค์กรมีความสามารถในเชิงแข่งขันสูงสุด
โดยที่ความรู้มี 2 ประเภท คือ
เครื่องมือในการจัดการความรู้.